Спецификација на барања за софтвер (СРС) за

**NavApp**

**Вовед**

Главната цел на оваа куса спецификација на барања за софтвер (СРС документ) е опис на навигациската апликација NavApp. Во рамките на оваа апликација е опфатен просторот од три населби во градот Скопје, Карпош 1, Карпош 2 и Дебар Маало. Апликацијата има за цел да ги претстави сите ресторани кои се наоѓаат на ова подрачје. Главната функционалност на оваа апликација е да ги прикаже најблиските ресторани од рачно внесена локација.

Документот е наменет за сите студенти, наставниот кадар при Факултетот за информатички науки и компјутерско инженерство (ФИНКИ) и девелоперите. Девелоперите треба да го користат овој документ како единствен извор за барања за NavApp.

**1. Функционални барања**

**1.1.** Апликацијата ќе овозможува поле за внес на моментална локација на која што корисникот се наоѓа;

**1.2.** Локацијата ќе се внесува во формат *„географска ширина географска должина“;*

**1.3.** Ако рачно е внесена локација, апликацијата ќе ги прикажува најблиските ресторани во радиус од неколку стотини метри;

**1.4.** При клик на пин (ознака) на даден ресторан на мапата, ќе се прикажуваат достапните информации за ресторанот.

**2. Нефункционални барања**

**2.1.** Апликацијата не зависи од платформата на која се извршува;

**2.2.** Апликацијата нема ограничувања за базата на податоци. Податоците може да се чуваат во било каков формат.